stanford-oval/wikipedia huggingface dataset:
מגפת הקורונה באוזבקיסטן
התפשטות המגפה

ב-2 במרץ הודיעה אוזבקיסטן על השהיית קווי הטיסות לאפגניסטן, איראן ואיטליה. וב-14 במרץ הפסיקה גם את הטיסות מצרפת, ספרד והממלכה המאוחדת עקב התפשטות נגיף הקורונה בשטחן.
ב-15 במרץ הודיעה אוזבקיסטן על מקרה הדבקה ראשון של הידבקות בנגיף הקורונה. מדובר באזרח אוזבקי שחזר מצרפת. באותו יום הודיעה אוזבקיסטן על סגירת גבולותיה עקב החשש מהתפשטות רחבה של נגיף הקורונה.
ב-17 במרץ הודיעה חברת התעופה האוזבקית, אוזבקיסטן איירווייז, על השהיית הטיסות לישראל וממנה.[דרושה הבהרה]
ב-26 במרץ דווח כי ממשלת אוזביקסטן הודיעה על הטלת סגר על הערים סמרקנד, נמנגן, אנדיז'ן וגוליסטן והכריזה על הטלת סגר על מחוז סורחן דריה.
למחרת, הודיעה אוזביקסטן על מקרה מוות ראשון כתוצאה מהדבקות בנגיף הקורונה, אישה מבוגרת בת 72. הוחלט להרחיב את הסגר במדינה. בין הערים שסגרו את שעריהן: בוכרה, נבוי, זרפשאן והבירה טשקנט וכן כמה מחוזות. בנוסף, הועלה שכר הרופאים והצוותים הרפואיים שנאבקו בהתפשטות הנגיף.
ב-1 באפריל דווח כי אוזבקיסטן ביקשה מהבנק לפיתוח אסיה הלוואה של מיליארד דולר במטרה להתמודד עם התפשטות הנגיף.
ב-2 באפריל דווח כי אוזביקסטן תשלח עזרה ראשונה לאפגניסטן וקירגיזסטן.
ב-8 במאי איסור לקיום אירועים ציבוריים הוארך עד לחודש יוני.
ב-14 ביוני איסור לקיום אירועים ציבוריים הוארך עד לחודש אוגוסט. במהלך החודש כל יום התווספו כ-3-5% למניין הנדבקים.
ב-22 באוגוסט כרים קמאלוב, מושל מחוז בוכרה נפטר מהנגיף.
בספטמבר נפתחו בתי הספר באזורים שהוגדרו כ"ירוקים".
ב-20 בספטמבר אוקטם ברנוייב, סגן ראש הממשלה נפטר מהנגיף.
ביולי 2021 החל חיסון נרחב של אוכלוסיית המדינה.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  Elsevier, Novel Coronavirus Information Center, Elsevier Connect (באנגלית)
↑  Weiss, Matt Reynolds and Sabrina (2020-04-29). "How coronavirus started and what happens next, explained". Wired UK. ISSN 1357-0978. נבדק ב-2020-04-30.
1 2  Crunching the numbers for coronavirus | Imperial News | Imperial College London, Imperial News (באנגלית)
↑  High consequence infectious diseases (HCID), GOV.UK (באנגלית)
↑  World Federation Of Societies of Anaesthesiologists - Coronavirus, www.wfsahq.org
↑  Reuters Editorial. "Uzbekistan suspends air links with Afghanistan, Iran, Italy". FR (בצרפתית). נבדק ב-2020-04-04.
↑  Uzbekistan suspends flights to and from France, Spain and UK | The Star Online, www.thestar.com.my
↑  Uzbekistan confirms first coronavirus case, Arab News, ‏2020-03-15 (באנגלית)
↑  "Kazakhstan, Uzbekistan close borders after first coronavirus cases". Reuters (באנגלית). 2020-03-15. נבדק ב-2020-04-04.
↑  Gautam Ranga, Uzbekistan closes border, provides masks need, Mashviral News, ‏2020-03-22 (באנגלית)
↑  Reuters (2020-03-26). "Uzbekistan Locks Down Cities, Province Due to Coronavirus". The New York Times (באנגלית אמריקאית). ISSN 0362-4331. נבדק ב-2020-04-04.
↑  Uzbekistan reports first coronavirus death, www.aa.com.tr
↑  בועז אפרת, דנה ירקצי, יניר יגנה, יואב איתיאל, אמיר בוחבוט, לירן לוי, יואב איתיאל‏, משבר הקורונה: מניין הקורבנות בישראל עלה ל-12; מספר הבדיקות יגדל משמעותית, באתר וואלה, 27 במרץ 2020
↑  Uzbekistan in talks with ADB on $1 bln loan, ph.news.yahoo.com (ב־)
↑  Uzbekistan sends humanitarian aid to Kyrgyzstan, Afghanistan, Trend.Az, ‏2020-04-02 (באנגלית)
פינת אור

| --- | --- |
 סוגה:  טלנובלה משפחתית
 יוצרים:  כריס מורנה
 כותבים:  כריס מורנה ריקרדו מורטאו מרכוס ויז'לון
 בימוי:  גרארדו מריאני אוסוולדו קפרה חורחה אונגליה
 שחקנים:  סולדד פסטורוטי גידו קסקה   אגוסטין סיירה
 פסקול:  Rinconcito de Luz (עונה 1) Chapa Cha (עונה 2) Libres Come el Sol (עונה 2)
 ארץ מקור:  ארגנטינהארגנטינה
 שפות:  ספרדית
 מספר עונות:  2
 מספר פרקים:  199
 תוכנית מקור:  קטנטנות
 הפקה
 מפיק:  כריס מורנה יאיר דורי ונינה איגלסיאס נטלי נובל נורה וז'ה
 מפיקים בפועל:  גבריאלה אספינו
 חברת הפקה:  כריס מורנה גרופ דורי מדיה גרופ
 אורך פרק:  40 דקות
 שידור
 רשת שידור:  Azul TV (ערוץ 9) América TV
 רשת שידור בישראל:  ערוץ הילדים ערוץ 2
 תקופת שידור מקורית:  10 בפברואר 2003 – 18 בדצמבר 2003
 תקופת שידור בישראל:  1 ביולי 2003 – 14 באפריל 2004
 קישורים חיצוניים
 דף התוכנית ב-IMDb
 
פינת אור (בספרדית: Rincón de Luz) היא טלנובלה ארגנטינאית לכל המשפחה אשר החלה את שידוריה ב-10 בפברואר 2003 באזול טי.וי. (כיום ערוץ 9) (עונה ראשונה) וערוץ אמריקה טי.וי (עונה שנייה) הארגנטינאיים, והגיעה לסיומה ב-18 בדצמבר 2003.
בישראל שודרו שתי העונות בערוץ הילדים מ-1 ביולי 2003 ועד 14 באפריל 2004, ובמקביל בשידורים חוזרים בערוץ 2.
הסדרה נוצרה על ידי כריס מורנה, אשר שימשה גם בתור כותבת ומפיקה, והיא מהווה סדרת ספין אוף לטלנובלה המצליחה הקודמת שלה קטנטנות. זכויות הסדרה קטנטנות, כמו גם שמה, היו שמורות לערוץ בו הוא שודר, ומאחר והספין אוף תוכנן לעלות בערוץ המתחרה - שמה הוחלף והוצג כפינת אור.
רקע

כלל שבע העונות של הסדרה "קטנטנות" שודרו בערוץ Telefe, שנחשב לערוץ הפופולרי והמצליח בארגנטינה. אולם במהלך העונה השישית, היוצרת והמפיקה של הסדרה, כריס מורנה הסתכסכה עם המנהל החדש של הערוץ קלאודיו ויז'רואל בשל צמצום התקציב עבור הסדרה, זאת בעקבות המשבר הכלכלי בארגנטינה שהתרחש באותה תקופה, ולבסוף הוביל הסכסוך להחלטה לבטל את שידוריה של קטנטנות. בשל העובדה שהעונה השישית נחתמה עם סוף פתוח, חידשה ההפקה את הצילומים לקראת העונה השביעית עוד טרם סיומה, והספיקה לצלם מספר פרקים בטרם נתבטלה הסדרה כולה. לאחר ההודעה על הביטול נאלצו הכותבים לשכתב את קווי העלילה, שלפני כן התפרסו על פני יותר מ-100 פרקים, תוך פרק זמן קצר יחסית, וההפקה לא רק הייתה צריכה לקטוע את הצילומים של העונה החדשה - אלא לצלם את הפרקים לגמרי מחדש, על פי אותם שכתובים. כתוצאה מכך העונה השביעית התקצרה באופן ניכר, ואף שודרה מספר חודשים לאחר המועד המקורי, כאשר עד אז שודר ספיישל בן 10 פרקים מדי שבוע (ולא מדי יום כמו שאר העונות).
עם סיום הסדרה החלה מורנה לפתח סדרה חדשה שמהווה מעין המשך לא ישיר ל"קטנטנות", אשר יועדה לעלות בערוץ Azul TV (ערוץ 9) המתחרה. השם "פינת אור" הוא שמו של בית היתומים סביבו התרכזה "קטנטנות", והוא היה השם שנבחר גם לבית היתומים החדש בסדרה החדשה וגם לשמה של הסדרה עצמה, כמו גם כיוון ש-Telefe החזיקו בזכויות על השם קטנטנות. לסדרה היו שתי עונות כאשר פרק 99 נחשב לפרק הסיום של העונה הראשונה, אמנם לא באמת נחשב ככזה, זאת למרות הכיתוב "המשך יבוא.." שהוצג בסופו. כריס מורנה, שהחותם שלה ניכר בסדרות מוכרות רבות וטובות כמו "קיץ נצחי", "המורדים", "אלמה פיראטה" ו"כמעט מלאכים", אשר רובן מזוהות היטב עם הקהל בישראל, יצרה, הפיקה וכתבה את פינת אור בשיתוף פעולה עם אנשי תעשייה שליוו אותה בעבר. הסדרה הופקה בשיתוף עם חברת ההפצה וההפקה הישראלית "יאיר דורי אינטרנשיונל", ואף על פי שהיא הופקה באותן חברות ההפקה של "המורדים" והיא בעלת יוצרים זהים, פינת אור היא סידרה חינוכית, מותאמת לכל המשפחה ומפוקחת בידי מוסדות חינוכיים.
הסדרה פינת אור מציגה בעיות שכיחות שונות שעוברות על ילדים ומתבגרים, ולאחר מכן חושפת בפני הקהל דרכים לפתור אותן על הצד הטוב ביותר. פינת אור מלמדת את הצופה דברים על החיים שספק אם עסק בהם בעבר; פינת אור מלמדת על כמה שאהבה, חלומות, חברים ומשפחה אלו הדברים הכי חשובים לנו בחיינו, מאחר שהם תמיד עוזרים לנו ברגעים הקשים ובלעדיהם קשה מאוד, ואף אי אפשר להסתדר. הסדרה דוגלת במגוון ערכים ביניהם אהבה, חלומות, תקווה ואמונה לאורך כל פרקי הסדרה, ובמהלכן היא מנסה ללמד את הצופים להפנים אותם ולהשתמש בערכים האלו בחיי היומיום.
שידורי הסדרה > בארגנטינה

הסדרה שודרה בארגנטינה בערוץ Azul TV (ערוץ 9) עד פרק 99 (עונה ראשונה), והיא נחלה הצלחה פושרת. כאשר פינת אור עברה לשדר את העונה השנייה בערוץ America TV, שנחשב לערוץ הרבה פחות פופולרי, הקהל שלה, שהיה מועט ממילא, איבד צופים נוספים ואחוזי הרייטינג אף היו בשפל בהתחשב בשעה בה היא שודרה (18:00 בערב). סיבה נוספת לירידת אחוזי הצפייה נבעה מעזיבתה הפתאומית של השחקנית הראשית סולדד בעקבות תאונת מטוס שהתרחשה בסדרה בפרק 154 ושבעקבותיה דמותה נעדרה לפרק זמן ממושך.
פרק 100 שפותח את העונה השנייה הציג שינוי כללי באווירת הסדרה: הלוגו, שיר וריקוד הפתיחה, והאריזה הגרפית של הסדרה עוצבו מחדש ושונו לגמרי. אנשים בכירים בערוץ החליטו לבצע שינוי נוסף, כאשר הקדימו את שעת השידור לשעה 11:00 בבוקר, ובעקבות כך שונה בפעם השלישית שיר הפתיחה בפרק 156.
עקב שינוי זה הרייטינג של הסדרה הידרדר בשנית מאחר שמעריצי הסדרה שרובם הגדול לומד בבית הספר לא יכלו לצפות בה בשעה כזאת. לאחר טלטלות רבות ועתידה הלא ברור של הסדרה, בין היתר בפרק 191 חזרה סולדד לסדרה באופן רשמי לאחר היעדרות ממושכת כאמור אולם מלבד עלייה קלה באחוזי הרייטינג חזרתה לא עוררה עניין, ולבסוף הסדרה הסתיימה לאחר 199 פרקים.
שידורי הסדרה > בישראל

הסדרה שודרה במשך כשנה בערוץ הילדים בשנים 2003–2004, ובניגוד לקהל הבית שלה - זכתה לרייטינג גבוה מאוד בקרב הקהל הישראלי, כאשר קיבלה 9 אחוזי רייטינג בממוצע. בנוסף, במקביל ולאחר סיום השידורים, הסדרה שודרה בשידורים חוזרים בערוץ 2 בימי שישי ושבת. מנחה ערוץ הילדים באותה תקופה תום אבני הופיע בעונה השנייה בחמישה פרקים.
מבחינה מסחרית בשנת 2004 יצא אלבום מדבקות רשמי בהוצאת PMI אשר היה משותף לפינת אור ולסדרה השנייה של מורנה, "המורדים" ששודרה במקביל, ובנוסף נמכרו תיקי יד, ארנקים, כובעים, מחזיקי מפתחות, שעונים, כריות, סדינים וחולצות של שתי הסדרות, כל זאת לקראת בואם של שחקני שתי הסדרות לביקור בישראל וקיום סבב הופעות נרחב.
שידורי הסדרה > בישראל > הופעה בישראל

ב-27 במרץ 2004, במהלך חול המועד פסח, הגיעו לישראל מרבית כוכבי הסדרה, לסיבוב הופעות בהיכל נוקיה שבתל אביב. ההופעה גם כללה בין השאר את השחקנית נדיה די צ'לו ששיחקה בסדרה ולפני כן אף הופיעה בישראל במחזמר של "קטנטנות", ואת תום אבני שהשתתף כאמור ככוכב אורח בסדרה וגם על הבמה. ההופעה הייתה בלעדית לישראל, שכן בארגנטינה הסדרה לא נחלה הצלחה גדולה כמו בישראל ונחשבה לתקדים שכן מדובר בהפקה ארגנטינאית לחלוטין שעלתה על הבמות רק בישראל. יחד איתם הגיעו כוכבי המורדים שהופיעו כ-20 הופעות בסיבוב מקביל באותו היכל.
בנוסף התארחו הכוכבים בתוכניות אירוח שונות של אותה התקופה, ביניהן "החדר של חני" שבה התארחו סולדד ומריאנה.
שידורי הסדרה > בעולם

הסדרה שודרה בערוץ בומרנג הלטיני, אשר משדר לכל מדינות אמריקה הלטינית, ובערוצים מקומיים נוספים במדינות אורוגוואי, פרגוואי ופרו, שם זכתה לנתוני רייטינג מרשימים. מדינות אחרות בהן שודרה הסדרה הן ספרד ואינדונזיה.
רשימת שירים

לסדרה יצא לאור דיסק עם כלל השירים דרך חברת סוני מיוזיק. השירים נכתבו והולחנו על ידי כריס מורנה וסולדד פסטורוטי, וסולדד בנוסף לצוות השחקנים הצעיר, שרו את כולו.
חלק מהשירים הם עיבודים לשירים שהופיעו בסדרה "קטנטנות" ובמספר תוכניות ארגנטינאיות. בנוסף, קיימים שירים אשר הופיעו בסדרה ובגרסת התיאטרון אולם לא נכללו באלבום.
| Rincón de Luz> מס' | Rincón de Luz> שם | Rincón de Luz> משך | Rincón de Luz>  | Rincón de Luz>  | Rincón de Luz>  | Rincón de Luz>  | Rincón de Luz>  | Rincón de Luz>  | Rincón de Luz>  |
| --- | --- | --- | --- | --- | --- | --- | --- | --- | --- |
| 1. | Rinconcito de Luz (פינת אור קטנה)   | 3:03 |  |  |  |  |  |  |  |
| 2. | Brujita (מכשפה)   | 2:33 |  |  |  |  |  |  |  |
| 3. | Niño de la Calle (ילד של הרחוב)   | 3:00 |  |  |  |  |  |  |  |
| 4. | Voy Mal (רע לי)   | 2:27 |  |  |  |  |  |  |  |
| 5. | Laura (לאורה)   | 2:59 |  |  |  |  |  |  |  |
| 6. | Libres Como el Sol (חופשיים כמו השמש)   | 1:57 |  |  |  |  |  |  |  |
| 7. | Mentiritas (שקרנוביץ')   | 2:33 |  |  |  |  |  |  |  |
| 8. | Nada Soy (אני כלום)   | 3:08 |  |  |  |  |  |  |  |
| 9. | Mi Socia (השותפה שלי)   | 2:47 |  |  |  |  |  |  |  |
| 10. | El Amor No Es Eso (האהבה לא כזאת)   | 2:34 |  |  |  |  |  |  |  |
| 11. | No Digas Nada (אל תגיד כלום)   | 3:54 |  |  |  |  |  |  |  |
| 12. | Busca la Luz (חפש את האור)   | 2:57 |  |  |  |  |  |  |  |
| שירים נוספים (לא נכללו באלבום)> מס' | שירים נוספים (לא נכללו באלבום)> שם | שירים נוספים (לא נכללו באלבום)> משך | שירים נוספים (לא נכללו באלבום)>  | שירים נוספים (לא נכללו באלבום)>  | שירים נוספים (לא נכללו באלבום)>  | שירים נוספים (לא נכללו באלבום)>  | שירים נוספים (לא נכללו באלבום)>  | שירים נוספים (לא נכללו באלבום)>  | שירים נוספים (לא נכללו באלבום)>  |
| --- | --- | --- | --- | --- | --- | --- | --- | --- | --- |
| 13. | Chapa Cha (צ'פה צ'ה)   | 1:34 |  |  |  |  |  |  |  |
| 14. | Todo Todo (הכל הכל)   | 2:15 |  |  |  |  |  |  |  |
| 15. | La Edad del Pavo (גיל ההתבגרות)   | 2:25 |  |  |  |  |  |  |  |
| 16. | Los Miedos (הפחדים)   | 2:24 |  |  |  |  |  |  |  |
| 17. | Ángeles Cocineros (מלאכים מבשלים)   | 2:08 |  |  |  |  |  |  |  |
| 18. | Adolescente (מתבגר)   | 2:00 |  |  |  |  |  |  |  |
| 19. | Penitas (צרות)   | 2:55 |  |  |  |  |  |  |  |
| 20. | Pimpollo (ניצן)   | 4:24 |  |  |  |  |  |  |  |
| 21. | Hasta Diez (לספור עד עשר)   | 2:05 |  |  |  |  |  |  |  |
| 22. | Viva la Vida (הידד לחיים)   | 2:12 |  |  |  |  |  |  |  |
| 23. | Pan y Queso (לחם וגבינה)   | 2:33 |  |  |  |  |  |  |  |
| 24. | El Juicio (המשפט)   | 2:12 |  |  |  |  |  |  |  |
| 25. | Renuncio a ser Adulto (מתפטר מתפקיד המתבגר)   | 1:19 |  |  |  |  |  |  |  |
| 26. | Veinticuatro Horas (עשרים וארבע שעות)   | 1:22 |  |  |  |  |  |  |  |
| 27. | Abre Entra (תפתח תיכנס)   | 2:47 |  |  |  |  |  |  |  |
| 28. | Soltate (תשחרר)   | 2:40 |  |  |  |  |  |  |  |
| 29. | Mi Chica Adorada (הבחורה שלי)   | 1:39 |  |  |  |  |  |  |  |
| 30. | Malísima (מרשעת)   | 2:27 |  |  |  |  |  |  |  |
| 31. | Condenada (אשמה)   | 2:47 |  |  |  |  |  |  |  |
משתתפים

צוות שחקנים בוגר
סולדד פסטורוטי בתור סולדד אקוסטה
גידו קסקה בתור אלוורו דה סולאר
קארינה דאלי בתור פלופי
סוזנה לנטרי בתור ויקטוריה  דה סולאר
אדריאנה סלוניה בתור דיאנה  דה סולאר
אלחנדרה דארין בתור מריה חוליה (מחולה) דה סולאר
מריה חוסה גאבין בתור מריה אמה "ממה" גונזלס פינטו
מרסלה פרדאס בתור טרינידד "טריני" מרגריטה קוסטה
לוקאס קרספי בתור טוביאס פרנקו
סרחיו סוראקו בתור חוויר חרה
מלינה פטריאז'ה בתור דלפינה דיאס גיז'ן
דולורס אוקאמפו בתור מרסדס
חואן פונסה דה לאון בתור חואן איגנסיו קסארס
סאלו פאסיק בתור לאון קסארס
גוסטבו ריי בתור רוברטו קרידה
אלחו גרסיה פינטוס בתור ליטו ראמוס
אסטבן פרז בתור סנטיאגו ריברה
גורג'ינה מוז'ו בתור קלרה ("קלריטה")
צוות שחקנים צעיר
אגוסטין סיירה בתור לוקאס לגוס
נטליה מלקון בתור נטליה "טלי" טולדו
לאלי אספוסיטו בתור קוקו/מלנה קבררה
פלורנסיה פאדיז'ה בתור קרולה ויז'אפניה/ראמוס
לוסיאנו נובילה בתור חוליאן פרארו
סטפנו דה גרגוריו בתור מתאו סלינס
דלפינה וארני בתור חוספינה "חוסה" מארין
מריה קנדלה וטראנו בתור אסטרז'ה
קווין סטאחן בתור אסקיאל ("שקרנוביץ") ריברה
לאורה אנדרס בתור לאורה
קמילה אופרמן בתור אורסולה (הייתה בהתחלה מכשפה מצוירת עד שנהפכה לילדה אנושית בפרק 55)
גסטון סופריטי בתור חבודבודין/גיז'רמו
קמילה סלזאר בתור לוסיה לגוס
מריה אאוחניה סוארס בתור פיה
אזקיאל דיאז בתור אמיר ("הנסיך")
נדיה די צ'לו בתור נדיה פינסיו
ניקולס גולדשמיט בתור ניקולס ("קרפדה")
מיה פלורס פיראן בתור לוסיאנה קרידה
חוסה זיטו בתור סבסטיאן קרידה
מילגרוס פלורס בתור ברברה קרידה
דיאנה דה לה קאנאל בתור ויקי
שחקנים אורחים
תום אבני בתור תומי
דנטה פנז'י בתור רוקי
פליפה קולומבו בתור עצמו
תומאס פאיז'ה בתור ווילבר
לוקאס פריול בתור רמירו
חרלדין בלן ויסקילגיו בתור אינס
פרסים ומועמדויות

| שנה | טקס | קטגוריה | מועמדות | הערות |
| --- | --- | --- | --- | --- |
| 2004 | מרטין פיארו | סדרת הילדים הטובה ביותר | פינת אור | מועמדות |
סודו של הרבי

| --- | --- |

 מידע כללי
 מאת:  יחיאל הררי 
 שפת המקור:  עברית 
 נושא:  מנחם מנדל שניאורסון 
 הוצאה
 הוצאה:  ידיעות ספרים
 תאריך הוצאה:  2013
 סדרה
 ספר קודם:  סדרת עצות התניא
 הספר הבא:  לנצח כל רגע מחדש
 קישורים חיצוניים
 הספרייה הלאומית:  003535240
 
סודו של הרבי הוא ספר עיון ביוגרפי על רבי מנחם מנדל שניאורסון מחב"ד שכתב ד"ר יחיאל הררי, בהוצאת ידיעות ספרים ב-2013.
הספר נמכר בכ-20 אלף עותקים, הגיע למקום הראשון בקטגוריית "עיון" במוסף "ספרים" של "הארץ" ושהה מספר שבועות בשלושת המקומות הראשונים ברשימות רבי המכר.
המחבר מגדיר את מטרת הספר "לחשוף מי הוא הרבי בעיני מאמיניו, ומי היה באמת". הררי מציג בספר את הביוגרפיה של הרבי והשפעתו, וכן את תורתו במגוון תחומים.
הספר מוערך על ידי חסידי חב"ד כאותנטי ואף נמכר ביריד החסידות של ארגון מעיינותיך.
הערות שוליים

↑  הספר "סודו של הרבי הוענק לראשי המדינה", י"ג בחשוון תשע"ד, באתר שטורעם
↑  מקום ראשון ברשימת רבי המכר באתר חב"ד און ליין
↑  "סודו של הרבי" בראש רשימת רבי המכר בישראל, שטורעם
↑  קטלוג יריד החסידות, באתר פיפול דיגיטל
חורבת שורה

| --- | --- |

שרידי בית הכנסת בחורבת שורה
 היסטוריה
 תקופות:  התקופה הרומית בארץ ישראל 
 מיקום
 מדינה:  ישראל 
 קואורדינטות:  32°58′20″N 35°34′28″E﻿ / ﻿32.972305555556°N 35.574361111111°E﻿ / 32.972305555556; 35.574361111111
  (למפת הגליל העליון מוגדלת) חורבת שורה(למפת הגליל העליון רגילה) חורבת שורה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת שורה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת שורה
 
חורבת שורה היא אתר ארכאולוגי ובו שרידי יישוב יהודי שכלל בית כנסת מפואר. חורבת שורה נמצאת מזרחית לאזור התעשייה של חצור הגלילית. אף על פי שהאתר עצמו לא היה מוכר וידוע ממקורות היסטוריים יהודים, על פי המסורת, זה המקום בו ישבו האחים של יוסף לדון את יוסף ולהורידו לבור.
היסטוריה

חפירה ארכאולוגית מסודרת נערכה באתר רק בשנת 1983, זאת על אף שכבר משנת 1920 בערך היה ידוע קיומו של בית כנסת מפואר, לאחר עבודות פיתוח באתר. בשנת 1921 שולב בקיר ביתה של משפחת לוי מראש פינה חלק ממשקוף אבן ובו עיטור של זר ודמות של בע"ח. חלק אחר של המשקוף נמצא בשימוש משני בטחנת קמח על גדת הירדן. בשנת 1942 היה דיווח של הארכאולוג אלעזר ליפא סוקניק על אבן שנמצאה באתר עליה כתובת בשפה הארמית ובה דברי תודה לתורמים של הקמת בית הכנסת. האבן נעלמה ולא נמצאה. בשנת 1979 דיווח הארכאולוג יוסי סטפנסקי על עמוד אבן יוצא דופן, עליו חקוקה בכל צד מנורת שבעת קנים. האבן הזו נמצאת בחצר בית הנשיא בירושלים. בשנת 1983 נערכה בחורבת שורה חפירה ארכאולוגית מסודרת וזאת אחרי שנים של חפירות שוד שבוצעו במקום.
ארכאולוגיה

במסגרת החפירה הארכאולוגית שבוצעה בחורבת שורה, נתגלו שרידי יישוב יהודי מהתקופה הרומית, שהתפרש על שטח של ארבעים דונם. במרכז היישוב עמד בית כנסת מפואר שנבנה עם אבני גזית שחלקן היו מעוטרות. כמו כן נחשפו בשטח היישוב שרידי קירות, עמודי תמך מאבני גוויל גדולות, יסודות של מבני מגורים ושתי בריכות מים. ליד היישוב ממערב וממזרח התגלו שרידי דרכים עתיקות שכנראה היו הסתעפויות של הדרך העתיקה ממצרים לסוריה. האתר היה מיושב מהתקופה הרומית ועד הכיבוש הערבי של ארץ ישראל.
ממצאים

הממצאים באתר כוללים שברי חרסים המתוארכים החל מהתקופה הרומית, המאה הראשונה לספירה ועד למאה השביעית לספירה ולתקופה הממלוכית. בניית בית הכנסת מתוארכת למאה השלישית או הרביעית לספירה והוא היה בשימוש עד המאה השישית או השביעית לספירה. רצפת בית הכנסת הייתה מרוצפת, שולבו בו ספסלי אבן כמו גם פריטי בנייה ברמת גימור גבוהה. בתקופה הממלוכית נראה שבית הכנסת הפך למבנה מגורים, דבר שפגע במבנה עצמו. בבנייה של בית הכנסת שולבו אבנים מעוטרות. בין העיטורים הרבים: בסיס אבן שעוטר במגן דוד, עמוד אבן שעל כל צד שלו חקוקה מנורת שבעת הקנים, ומשקוף שהיה מעוטר בזר ודמויות של בעלי חיים.
המטבעות שנתגלו בחורבת שורה הן מהתקופה הביזנטית.
הערות שוליים

1 2 3 4 5  יוסף סטפנסקי, סקר מפת ראש פינה, באתר רשות העתיקות, ‏2012
1 2  שורה, באתר The Bornblum Eretz Israel Synagogues Website
עודד פריד

| --- | --- |

 לידה:  16 ביולי 1981 (בן 43) הרצליה 
 מדינה:  ישראל ישראל
 השכלה:  אוניברסיטת תל אביב  אוניברסיטת בר-אילן
 תפקיד:  מנהל כללי (נובמבר 2014) 
 
עודד פריד (נולד ב-16 ביולי 1981) הוא פעיל חברתי ישראלי, מנכ"ל האגודה למען הלהט"ב לשעבר. הקים ועמד בראש הפורום למדיניות ציבורית ללהט"ב בישראל ושימש כנציג ארגוני הקהילה הגאה בכנסת ה-20. הודות לפעילותו החברתית נבחר בשנת 2018 לרשימת 50 הגיבורים החברתיים של "ידיעות אחרונות".
לקראת הבחירות לכנסת ה-21 התמודד לכנסת ברשימת מפלגת אחי ישראלי.
קורות חייו

פריד גדל והתחנך בהרצליה לזוג הורים שעלו מארגנטינה. הוא סיים את לימודיו בתיכון "הראשונים" בעיר וכיהן כיו"ר מועצת התלמידים של בית הספר. שירת בגף סיורי ים של חיל הים. לאחר שירותו הצבאי יצא פריד לשליחות בת שנה מטעם הסוכנות היהודית לפיטסבורג פנסילבניה שבארצות הברית.
לפריד תואר ראשון במדעי המדינה באוניברסיטת תל אביב ותואר שני בלימודי המשפט מאוניברסיטת בר-אילן.
פעילות ציבורית > מנכ"ל האגודה למען הלהט"ב

בנובמבר 2014 מונה פריד לתפקיד מנכ"ל האגודה למען הלהט"ב והוביל את חגיגות ה-40 להיווסדו של הארגון בכנס בינלאומי של מנהיגים להט"בים בהשתתפות ראש עיריית סיאטל אד מארי, חבר הפרלמנט השוודי אולוף לווסון ושגריר ארצות הברית בישראל דן שפירו.
בכהונתו מיקד את פעילות הארגון בזירה הציבורית. בין הצעדים המרכזיים שהוביל: פרסום דו"ח הבוחן את פעילות חברי הכנסת למען הקהילה הגאה, הגשת בג"ץ לאישור נישואים גאים בישראל, המאבק לשינוי נוהל תרומות דם מגברים המקיימים יחסי מין עם גברים, והקמת קרן מענקים לקידום אירועי גאווה מקומיים.
לקראת הבחירות לכנסת ה-20 הובילה האגודה בראשותו קמפיין ארצי נרחב שקרא לציבור להצביע רק למפלגות התומכות בשוויון זכויות לקהילה הגאה והקמפיין אף זכה להתייחסותו של נשיא המדינה ראובן ריבלין שקרא לקהילה לקחת חלק פעיל בבחירות.
לאחר סיום כהונתו כמנכ"ל האגודה למען הלהט"ב הקים פריד את פורום המדיניות הציבורית ללהט"ב. לימים, עם הצטרפותו של פריד כחבר בוועד המנהל של האגודה שולבה פעילות הפורום בפעילות הארגון.
פעילות ציבורית > יום הקהילה הגאה בכנסת

לאחר הרצח במצעד הגאווה בירושלים יזם פריד קיום יום מיוחד בכנסת בנושא הקהילה הגאה. היוזמה עלתה לראשונה בפגישה של יושב ראש הכנסת יואל אדלשטיין עם נציגי הקהילה הגאה וקודמה בסיוע יושבות ראש השדולה הגאה בכנסת ה-20: יעל גרמן, מיכל רוזין ומרב מיכאלי.
ב-23.2.16 צוין לראשונה בכנסת יום הקהילה הגאה במסגרתו קיימו ועדות הכנסת דיונים בסוגיות שעל סדר יומה של הקהילה הגאה ונערך דיון מיוחד במליאה, בו השתתף גם ראש הממשלה בנימין נתניהו. מסורת שנתית זו נמשכה וימים דומים התקיימו גם ב-8 בפברואר 2017 וב-20 בפברואר 2018.
פעילות ציבורית > נציג הקהילה הגאה בכנסת

ביוני 2018 מונה פריד לשמש נציג הקהילה הגאה בכנסת ה-20 וייצג קואליציה של 14 ארגוני קהילה גאה בכנסת ומול הממשלה.
במסגרת זו הוביל פריד את המאבק הקהילתי לביטול סעיף המשפט העברי בחוק הלאום וההתנגדות לתיקון חוק יסודות המשפט, פעל ליישום ההסכם בין ארגוני הקהילה ומשרד האוצר לתקצוב הקהילה, הביא לשינוי מדיניות העלייה לזוגות בני אותו המין ממדינות ברית המועצות לשעבר והוביל את המאבק הפרלמנטרי נגד אפליית הלהט"ב בחוק הסכמים לנשיאת עוברים (אישור הסכם ומעמד היילוד) (המוכר בכינוי "חוק הפונדקאות"), שהוביל למחאת הלהט"ב בקיץ 2018.
פעילות פוליטית > מפלגת העבודה

החל את פעילותו הפוליטית בבחירות 1996 בסניף מפלגת העבודה בהרצליה. בשנת 1998 כיהן כיושב ראש ארצי של ארגון נוער העבודה. בשנת 2004 נבחר למועצת אגודת הסטודנטים של אוניברסיטת תל אביב מטעם תא הדור החדש של מפלגת העבודה ובמקביל ללימודיו שימש יועץ פרלמנטרי לח"כ קולט אביטל.
פעילות פוליטית > אחי ישראלי

לקראת הבחירות לכנסת ה-21, הצטרף פריד למפלגת אחי ישראלי בראשות הרבנית עדינה בר שלום. תחילה שובץ במקום השישי ברשימת המפלגה לכנסת אך עם הגשת הרשימה הוצב במקום הרביעי. הרשימה פרשה כחודש וחצי לפני הבחירות.
הערות שוליים

1 2    עמיחי אתאלי, מביאים גאווה למשכן, באתר "ידיעות אחרונות", 16 ביוני 2018
↑  אמיר אלון, תלם יהב ויהודה שוחט, נגד אלימות, אפליה ועושק: 50 הגיבורים החברתיים של 2018, באתר ynet, 31 בדצמבר 2018
1 2  אריק בנדר, ‏המצטרף החדש למפלגתה של עדינה בר שלום: נציג הקהילה הגאה, באתר מעריב אונליין, 31 בינואר 2019
↑  Israel Fellows Share Their Homeland With Students באתר הלל העולמי, 27 בספטמבר 2014
↑  THE AGUDA SELECTS ITS NEW LEADERS, ב-17 בנובמבר 2017
↑  BUILDING BRIDGES GROWING A MOVEMENT, באתר ארגון ווידר ברידג'
↑  מערכת WDG האגודה למען הלהט”ב נפרדת ממנכ”ל האגודה ומסכמת את שנת 2015 בציון הפעילויות וההישגים של הקהילה, באתר וודג' חדשות הקהילה, 2 בינואר 2016
↑   אילן ליאור, דו"ח האגודה למען הלהט"ב: 30 הצעות חוק לקידום הקהילה הגאה הוגשו בכנסת הנוכחית, רק אחת אושרה, באתר הארץ, 12 בינואר 2015
↑  ג'ורג' אבני, ‏עתירה לבג"ץ: אשרו נישואים חד מיניים בישראל, באתר ‏מאקו‏, 1 בנובמבר 2015
↑  אור רביד‏, בקהילת הלהט"ב בירכו על היתר תרומת הדם: "הסטיגמה מתפוררת", באתר וואלה, 10 בינואר 2018
↑  ג'ורג' אבני, ‏האגודה מחלקת לכם כסף, באתר ‏מאקו‏, 1 בנובמבר 2015
↑  אחי תזכור אותי בקלפי? באתר דבר המפרסם
↑  יניב הלפרין, לקראת הבחירות: קמפיין בחסות גוגל למען קהילת הלהט"ב באתר אנשים ומחשבים, 1 במרץ 2015
↑  ריבלין לקהילה הגאה בישראל: צאו להצביע, השפיעו על גורלכם, באתר וואלה, 17 במרץ 2015
↑  חברי הוועד המנהל באתר האגודה למען הלהט"ב בישראל
↑   כנסת ישראל גאה להציג, באתר "ידיעות אחרונות", 6 בינואר 2016
↑  אטילה שומפלבי, יום הלהט"ב בכנסת: "החוק עדיין מפלה אבל יש התקדמות", באתר ynet, 23 בפברואר 2016
↑  ערוץ הכנסת, נתניהו במליאה לציון יום זכויות הלהט"ב: כל אדם נברא בצלם אלוהים, באתר youtube
↑  מערכת WDG יום זכויות הקהילה הגאה בכנסת – בסימן ביסקסואליות באתר וודג' חדשות הקהילה, 8 בפברואר 2017
↑  מערכת WDG, הקהילה הגאה עולה לכנסת באתר וודג' חדשות הקהילה, 31 בינואר 2018
↑  עודד פריד, ‏"האויב החדש של הקהילה הגאה: חבר הכנסת ניסן סלומינסקי", באתר ‏מאקו‏, 4 בינואר 2018
↑  עודד פריד, ‏"החוקים החדשים יפגעו ישירות בקהילה הגאה בישראל", באתר ‏מאקו‏, 4 בדצמבר 2017
↑  טל שניידר, ‏כמה כסף באמת מעבירה המדינה ישירות לקהילה הלהט"בית?, באתר גלובס, 24 ביולי 2018
↑  נריה קראוס, לראשונה: זוג לסביות קיבל ברוסיה אשרה לעלייה במסגרת חוק השבות, באתר החדשות13, 21 ביוני 2018
↑  ראיון עם עודד פריד בתוכנית חמש עם רפי רשף, 6 במאי 2018
↑  טל שניידר, ‏הרשימה של בר-שלום לכנסת: מחצית העשירייה הראשונה נשים, באתר גלובס, 10 בפברואר 2019
↑  רשימת אחי ישראלי באתר ועדת הבחירות המרכזית
↑  יקי אדמקר‏, מפלגת "אחי ישראלי" הודיעה כי לא תתמודד בבחירות הקרובות, באתר וואלה, 26 בפברואר 2019